**Vremea poveștilor este vie**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La poarta sufletului agățat de-o iederă

zâmbetul își face loc

în fereastra fiecărei dimineți

dăruind glas inimii, te îmbie la visare,

te învață să fredonezi iubirea,

se zbate să urce pe razele de soare ale zilei

și se teme să nu întâlnească norii

ce-și fac cu ochiul pe-naltul cerului

încercând să ascundă soarele...

Zâmbetul se agață disperat

de-o rază de soare

urcând în înalt să certe norii,

azi vrea doar soare, nu dorește griul lor...

El știe azurul nesfârșit al cerului

care te îmbie la veselie, la strai ales în poezie

aprinde glasul fericirii

pentru că știe că vremea poveștilor este vie

și face parte din viața noastră personală.